
COMUNICAT DE PRESĂ

ANRE sancționează sever comportamentul neadecvat al participanților 
la piața de energie

Ieri, în cadrul ședinței Comitetului de Reglementare al ANRE, a fost aprobată  retragerea Licenţelor nr. 1014 și nr. 1811, ale societăților ARELCO ENERGY SRL, respectiv ARELCO POWER SRL, pentru activitatea de furnizare a energiei electrice. 

[bookmark: _GoBack]Prin scrisoarea înregistrată la ANRE cu nr. 5522/27.01.2017, administratorul societății ARELCO POWER SRL a notificat că aceasta se află în incapacitate obiectivă de livrare a energiei electrice către consumatorii finali, date fiind condiţiile și evoluțiile pe piaţa energiei electrice și a solicitat ca ANRE să asigure preluarea de către furnizorii de ultimă instanţă a locurilor de consum ale clienţilor săi finali, prin aplicarea prevederilor din Regulamentul de preluare de către furnizorii de ultimă instanţă a locurilor de consum ale clienţilor finali care nu au asigurată furnizarea energiei electrice din nicio altă sursă, aprobat cu Ordinul ANRE nr. 17/2015. Societatea ARELCO POWER SRL deţine Licenţa nr. 1014 pentru activitatea de furnizare a energie electrică, acordată prin Decizia ANRE nr. 1527/10.06.2011, cu modificările ulterioare, care mai este valabilă până la data de 16.06.2021. 

Prin scrisoarea înregistrată la ANRE cu nr. 5521/27.01.2017, administratorul societății ARELCO ENERGY SRL a notificat că aceasta se află în incapacitate obiectivă de livrare a energiei electrice către consumatorii finali, date fiind condiţiile și evoluțiile pe piaţa energiei electrice și a solicitat ca ANRE să asigure preluarea de către furnizorii de ultimă instanţă a locurilor de consum ale clienţilor săi finali, prin aplicarea prevederilor din acelaşi Regulament. Societatea ARELCO ENERGY SRL deţine Licenţa nr. 1811 pentru activitatea de furnizare a energie electrică, acordată prin Decizia ANRE nr. 1603/17.07.2015, cu modificările ulterioare, care mai este valabilă până la data de 17.07.2020. 

Luând în considerare scrisorile primite la ANRE de la societățile ARELCO POWER SRL și ARELCO ENERGY SRL în zilele de 27 și 30 ianuarie 2017 (menționate anterior), direcțiile generale de specialitate din cadrul ANRE au constatat că nu sunt  îndeplinite condițiile legale/contractuale pentru încetarea contractelor de furnizare încheiate de aceste societăți cu clienții finali, pentru a fi posibilă preluarea clienților finali respectivi de către furnizori de ultimă instanță. 


Astfel, având in vedere:
1. incapacitatea societăților menționate de a continua activitatea de furnizare a energiei electrice la clienții săi finali, declarată de acestea în scrisorile adresate la ANRE ; 
1. încălcarea unor clauze din contractele de furnizare a energiei electrice încheiate de societățile respective cu clienții lor finali;
1. situația că, potrivit condițiilor de aplicare prevăzute la art. 4 alin. (1) din Regulamentul de preluare de către furnizorii de ultimă instanţă a locurilor de consum ale clienţilor finali care nu au asigurată furnizarea energiei electrice din nicio altă sursă, aprobat cu Ordinul ANRE nr. 17/2015,  prevederile acestei reglementări sunt aplicabile în cazul de suspendare, expirare sau de retragere a licenței.
Comitetul de reglementare al ANRE, a aprobat retragerea Licenţelor nr. 1014 și nr. 1811, ale societăților ARELCO ENERGY SRL, respectiv ARELCO POWER SRL, pentru activitatea de furnizare a energiei electrice. 

Prin această măsură, ANRE își afirmă hotărârea de a întări monitorizarea participanților la piața de energie, având toleranță zero în cazul unor comportamente care ar putea duce la creșterea costurilor suportate de consumatori sau chiar la periclitarea alimentării cu energie electrică a acestora.  

